### Beslutning

Taget til efterretning.

### Sagsfremstilling

## Resume og sagens baggrund

Store som små arrangementer og begivenheder i hele Kalundborg Kommune bidrager til at opfylde Kommunalbestyrelsens vision om, at kommunen skal være et godt sted at bo og leve. For at gøre det lettere at være arrangør har administrationen lavet en digital arrangørguide, der har været i brug siden december 2023.

## Indstillinger

Direktøren indstiller, at orienteringen tages til efterretning.

## Behandling

Kultur- og Fritidsudvalget, Teknik- og Miljøudvalget.

## Sagsfremstilling

Baggrunden for Arrangørguiden var et stigende antal arrangementer og begivenheder, som Kalundborg Kommune som organisation håndterer og understøtter (både på kultur- og fritidsområdet og på det tekniske område) sammenholdt med et ønske om at gøre det enkelt at være arrangør.

Natasja Frandsen er en hjemmeside, der giver et overblik over lokaliteter og guider arrangøren i ansøgningsprocessen. Arrangørguiden indeholder i den første udgave nogle udendørs lokaliteter fordelt rundt i kommunen med billeder og kort. Arrangører kan vælge, om der skal være scene, strøm, toiletfaciliteter med mere, og man kan finde et oversigtskort over allerede planlagte arrangementer og gravearbejder, så man som arrangør har mulighed for at vælge bedste tidspunkt og lokalitet for arrangementet.

Den digitale løsning står ikke alene, idet arrangørerne stadig kan kontakte administrationen.

Der har i det første år været 2.852 sidevisninger, som er et gennemsnit på 7,79 sidevisninger pr. dag. Der er enkelte markante spidser i aktiviteten, særligt i starten af december, slutningen af januar, midten af maj og slutningen af maj. I de øvrige perioder er aktivitetsniveauet på siden relativt stabilt. Disse spidser kan skyldes enkelte brugere, der har opdateret siden flere gange på samme dag, eller at flere arrangører planlægger arrangementer i denne periode.

De mest benyttede udendørs lokaliteter i 2024 er [adresse] og [adresse] i Kalundborg, og [adresse] i Gørlev.

I 2025 vil Arrangørguiden blive forbedret og udvidet med flere udendørs lokaliteter, og i 2026 udvides Arrangørguiden med indendørs lokaliteter.

## Økonomiske konsekvenser

Ingen økonomiske konsekvenser.

### Sagens forløb

07/01/2025 Kultur- og Fritidsudvalget
Taget til efterretning.